भट्ठा मालिक के जाने के बाद हमें थोड़ी राहत मिली, नही तो उनकी बातों को सुनकर अत्यधिक डर लग रहा था कि फिर दुबारा हमें पकड़ न लें। कार्यालय में आने के बाद जान को राहत मिली और वहीं रातभर सुरक्षित रहे। अब हमें किसी प्रकार का डर नही लग रहा है। हमें न्याय मिलना चाहिए, हमार परिवार सुरक्षित रहे। भविष्य में इस प्रकार की घटना न घटे, इसी तरह मुसहर लोगों के साथ होता आया है, अब तो हमें जीने के लिए इंसाफ हो। हमें घर जाने में भी डर लग रहा है की कही फिर वही घटना न घट जाए।